L 282/558
HU
Az Európai Unió Hivatalos Lapja
2022.10.31.
2.
Az ehhez az áruosztályhoz tartozó Megjegyzések 1. pontjában, illetve a 84.
és 85. árucsoporthoz tartozó Megjegyzések 1. pontjában foglaltakra is figyelemmel, a géprészeket (a 8484, 8544, 8545, 8546 vagy 8547 vtsz.
alá tartozó géprészek kivételével) az alábbi szabályok szerint kell besorolni: a) a 84. vagy a 85.
árucsoport bármely vtsz.-a alá tartozó gépeket, géprészeket (kivéve a 8409, 8431, 8448, 8466, 8473, 8487, 8503, 8522, 8529, 8538 és a 8548 vtsz.
alá tartozókat), minden esetben a saját vtsz.-a alá; b) más alkatrészeket, ha kizárólag vagy elsősorban valamely meghatározott géphez vagy ugyanazon vtsz.
alá tartozó többféle géphez használatosak (beleértve a 8479 vagy a 8543 vtsz.
alá tartozó gépeket is), a géppel azonos vagy a 8409, 8431, 8448, 8466, 8473, 8503, 8522, 8529 vagy a 8538 vtsz.-ok közül a megfelelő vtsz. alá kell besorolni.
Azokat az alkatrészeket azonban, amelyek elsősorban a 8517 és a 8525–8528 vtsz.
alá tartozó árukhoz való használatra alkalmasak, a 8517 vtsz.
alá, azokat az alkatrészeket pedig, amelyek kizárólag vagy elsősorban a 8524 vtsz.
alá tartozó árukhoz használhatók, a 8529 vtsz.
alá kell besorolni; c) minden más alkatrész a 8409, 8431, 8448, 8466, 8473, 8503, 8522, 8529 vagy a 8538 vtsz.-ok közül a megfelelő vtsz. alá tartozik, vagy ha ezek közül egyikbe sem, akkor a 8487 vagy a 8548 vtsz. alá. 3.
Eltérő rendelkezés hiányában az összetett gépet, a két vagy több gépből összeszerelt gépet, amely az összeszerelés következtében egy egészet képez, és azt a gépet, amely felépítése szerint két vagy több különböző, egymást felváltó vagy kiegészítő tevékenység kifejtésére tervezett, úgy kell besorolni, mintha kizárólag abból a gépből állna, amely a fő művelet (célművelet) elvégzésére szolgál. 4.
Az önálló részekből álló gépet (beleértve a gépösszeállításokat is) (csővel, erőátviteli szerkezettel, elektromos vezetékkel vagy más szerkezettel összekapcsolva is), ha a 84. vagy 85.
árucsoport valamely vtsz-a alatt világosan meghatározott feladat elvégzésére szolgál, akkor az egészet az adott feladatot meghatározó vtsz.
alá kell sorolni. 5.
A Megjegyzések alkalmazásában a „gép” kifejezés magában foglal a 84. vagy a 85.
árucsoportba tartozó bármilyen gépet, gépsort, berendezést, felszerelést, készüléket vagy szerkezetet. 6.
A) A nómenklatúrában az „elektromos és elektronikus hulladék és -maradék” kifejezés az olyan elektromos és elektronikus szerelvényeket, nyomtatott áramköri kártyákat, valamint elektromos vagy elektronikus árucikkeket jelenti, amelyek: a) törés, feldarabolás vagy más folyamatok miatt eredeti rendeltetésükre alkalmatlanná váltak, illetve eredeti rendeltetésükre való alkalmassá tételük céljából javításuk, felújításuk vagy helyreállításuk gazdaságilag nem kifizetődő; valamint b) csomagolása vagy szállítása oly módon történik, amely nem védi az egyes árucikkeket a szállítás, valamint a be- és kirakodás során keletkező károsodástól.
B) Az „elektromos és elektronikus hulladékból és -maradékból” és más hulladékból és maradékból álló vegyes szállítmányokat a 8549 vtsz.
alá kell besorolni.
C) Nem tartozik ebbe az áruosztályba a 38.
árucsoporthoz tartozó Megjegyzések 4. pontjában meghatározott kommunális hulladék.
Kiegészítő megjegyzések 1.
A gépek összeszereléséhez vagy karbantartásához szükséges szerszámokat a géppel együtt kell besorolni, ha azzal együtt érkeznek be.
A cserélhető szerszámokat is a géppel együtt kell besorolni, ha beletartoznak a gép szokásos felszerelésébe, és ha általában a géppel együtt adják el azokat. 2.
Ha a vámszervek úgy kívánják, az árunyilatkozatot adó kötelezhető arra, hogy az árunyilatkozatának alátámasztására illusztrált, a gép működését és lényeges jellemzőit megfelelően leíró dokumentációt (pl. használati utasítást, prospektust, katalóguslapot, fényképet) nyújtson be, valamint a nem összeszerelt vagy a szétszerelt gépek esetében még összeszerelési rajzot és az egyes szállítmányok csomagolási listáját is. 3.
Részszállítmányonként érkező termékek esetén – az árunyilatkozatot adó kérelmére és az illetékes hatóságok előírásainak figyelembevételével – az általános értelmezési szabályok 2.
a) pontjának rendelkezései is alkalmazhatók.